शर्लिन संभवत पहली भारतीय महिला हैं जिन्हें प्लेब्वॉय पत्रिका में दिखाया जाएगा.प्लेब्वॉय पत्रिका अमरीका से छपने वाली वयस्कों की पत्रिका है जिसमें लड़कियों की अर्धनग्न तस्वीरें छापी जाती हैं. इस पत्रिका की लाखों प्रतियां बिकती हैं पूरी दुनिया में.हालांकि इंटरनेट के आने के बाद पत्रिका का प्रसार घटा है और संभवत भारतीय अदाकार को छापने के पीछे पत्रिका का उद्देश्य भारतीय बाज़ार में अपनी पैठ बनाना है.शर्लिन चोपड़ा इक्का दुक्का बॉलीवुड फिल्मों में आई हैं लेकिन किसी बड़ी अभिनेत्री के रुप में उनकी पहचान नहीं बनी है.शर्लिन ने ट्विटर पर कहा है कि उन्हें प्लेब्वॉय पत्रिका में काम करने का मौका मिल रहा है.ट्विटर पर वो कहती हैं, '' दुनिया में सबसे जोशीले व्यक्ति से मिली हूं ह्यू हेफनर. उनके मैंशन में डोमिनोस खेल बताया गया है मुझे.''शर्लिन ने प्लेब्वॉय पत्रिका के मालिक ह्यू हेफनर के साथ अपनी तस्वीर भी जारी की है और कहा है कि वो प्लेब्वॉय के बंगले में रह रही हैं.उल्लेखनीय है कि पिछले कुछ दिनों में पूनम पांडे ने भी ट्विटर पर अपनी तस्वीरों के ज़रिए तहलका मचाने की कोशिश की है और अब शर्लिन ने भी ट्विटर पर कुछ उत्तेजक तस्वीरें जारी की हैं.